Lancia Beta

Lancia Beta (1972–84) er en familiebil fra italienske Lancia, den første etter at Fiat hadde overtatt fabrikken i 1969.

Navnet "Beta" er fra β i det greske alfabet, hvorfra Lancia hentet mange av sine modellnavn. Beta var også navnet Lancia brukte på en 1908-modell og en buss fra 1953.

Berlina (1972–81) var en 4-dørs sedan (med kombiens utseende) med forhjulsdrift og 4-sylindrete Fiat-motorer på 1.4, 1.6 og 1.8 liter.  ES hadde ekstra utstyr.

I 1974 tilkom en 1.3 liters motor, og i 1975 ble 1.6 og 1.8 erstattet med nye 1.6 og 2-liters motorer. To-litringen kunne fra 1981 fås med bensininnsprøytning (I.E.) og fra 1982 med kompressormating, da som Volumex (VX) på 135 hk.

Coupe (1973–84, 111 000 eks.) var en 4-seters coupe med samme motorer,  tegnet av fabrikken under ledelse av Aldo Castagno.

Spyder (9 390 eks.) var en 4-seters cabriolet av targatype tegnet av Pininfarina og bygget av Zagato.

HPE (1975–84, 71 258 eks.) var en 3-dørs stasjonsvogn tegnet av Castagno.

Trevi (1980–84, Type 828, 40 000 eks.) hadde vanlig sedan-utseende. De hadde samme motorer, bortsett fra Bimotore (1 eks.) bygget av Abarth som hadde en motor foran og en bak for å gi firehjulsdrift.Ronan Glon, A quick look at the Lancia Trevi den 14. desember 2010.

Montecarlo (1974–81, 7 800 eks.) var en to-seters bakhjulsdrevet sportsbil med fast eller avtagbart tak, og med midt-montert 2-liters motor. Den var ment som et mer eksklusivt valg enn konsernets Fiat X1/9.  I USA solgt som Scorpion, og den som folkevogna «Herbie» blir forelsket i, i «Herbie drar til Monte Carlo» fra 1978.Lord Arnstein Landsem, Den vakre italiener i Dagbladet den 29. desember 2013.

Utover diverse spesialutgaver, ble Beta også bygget i 3-4 år i spanske Pamplona. Beta ble ifølge Sogn Avis solgt i Norge og eies av blant andre Petter Sortland.Med blikk for italienske finesser i Sogn Avis den 18. mai 2013.

 Referanser 

Beta
Kategori:Bilmodeller introdusert i 1972